Coba jelasin Penglibatan dengan politik UMNO dari Anwar Ibrahim dalam bahasa melayu dong

Anwar terjun ke dunia politik dan bertanding di kerusi parlimen Permatang Pauh atas tiket UMNO dalam tahun 1982. Beliau menang dengan majoriti yang besar. Beliau kemudian dilantik sebagai timbalan menteri di Jabatan Perdana Menteri. Dalam tahun yang sama, Anwar menewaskan Haji Suhaimi Kamarudin, penyandang (apa?), untuk menjadi ketua Pergerakan Pemuda UMNO. Anwar kemudiannya dilantik menjadi menteri penuh sebagai Menteri Belia, Kebudayaan dan Sukan. Dua tahun kemudian Anwar dilantik ke portfolio Kementerian Pertanian. Pada tahun 1987, beliau telah memenangi jawatan Naib Presiden UMNO dan kemudiannya dilantik sebagai Menteri Pendidikan. Beliau dilantik sebagai Menteri Kewangan pada 1991. Pada tahun 1993, Anwar telah memperolehi pencalonan yang terbanyak untuk kerusi Timbalan Presiden UMNO. Penyandang jawatan pada ketika itu ialah Tun Ghafar Baba yang telah gagal mendapatkan kuota yang mencukupi bagi mempertahankan kerusi. Oleh yang demikian, Anwar telah memenangi jawatan Timbalan Presiden UMNO tanpa bertanding. Susulan dari itu, sebagai memenuhi tradisi BN, Tun Dr. Mahathir Mohamad telah melantik Anwar sebagai Timbalan Perdana Menteri.

Antara jawatan lain Datuk Seri Anwar ialah beliau pernah dipilih menjadi Presiden Persidangan Tahunan UNESCO dan Pengerusi Jawatakuasa Pembangunan dalam mesyuarat bersama Bank Dunia dan Tabung Kewangan Antarabangsa (IMF). Atas sumbangannya terhadap kesefahaman antara kebudayaan, beliau telah dianugerahi ijazah Doktor Kehormat oleh Universiti Ateneo de Manila dan anugerah Presiden oleh Universiti Georgetown.